# El gran Maurice

El gran Maurice (originalment en anglès, The Phantom of the Open) és una pel·lícula de comèdia dramàtica biogràfica britànica del 2021 dirigida per Craig Roberts, sobre les gestes de Maurice Flitcroft. El guió de Simon Farnaby es va basar en la biografia The Phantom of the Open: Maurice Flitcroft, The World's Worst Golfer del mateix Farnaby i Scott Murray. La pel·lícula és protagonitzada per Mark Rylance, Sally Hawkins, Rhys Ifans, Jake Davies, Christian i Jonah Lees, Mark Lewis Jones i Johann Myers. S'ha doblat i subtitulat al català.
El gran Maurice es va estrenar a la 65a edició del Festival de Cinema de Londres el 12 d'octubre de 2021, i es va estrenar al Regne Unit el 18 de març de 2022, de la mà de la distribuïdora Entertainment One. Va rebre crítiques positives.
El juliol de 2021, Sony Pictures Classics va adquirir els drets de la pel·lícula a l'Amèrica del Nord, Tailàndia, França i la Xina. Es va estrenar als Estats Units el 3 de juny de 2022.

## Sinopsi

Aquesta és la història de Maurice Flitcroft, un operador de grua en un petit poble anglès, que veu en perill el seu lloc de treball per la inestabilitat econòmica del país. Un dia, en veure un partit de golf a la televisió, s'enamora del joc i decideix participar en el torneig de golf més important del món, sense haver-hi jugat mai.

## Repartiment

* Mark Rylance com a Maurice Flitcroft
* Sally Hawkins com a Jean Flitcroft
* Rhys Ifans com a Keith Mackenzie
* Jake Davies com a Michael Flitcroft
* Christian Lees com a Gene Flitcroft
* Jonah Lees com a James Flitcroft
* Mark Lewis Jones com a Cliff
* Johann Myers com a Willie
* Simon Farnaby com a Lambert

## Producció

El maig de 2020, es va anunciar que Craig Roberts dirigiria la pel·lícula, a partir d'un guió de Simon Farnaby basada en el seu llibre biogràfic The Phantom of the Open: Maurice Flitcroft, The World's Worst Golfer. El fill de Flitcroft, James, va ser contractat com a assessor. El juny de 2020, Mark Rylance es va unir al repartiment de la pel·lícula. L'octubre de 2020, Sally Hawkins, Rhys Ifans, Jake Davies, Christian Lees, Jonah Lees, Mark Lewis Jones i Johann Myers, s'hi van afegir i es va confirmar la distribució d'Entertainment One al Regne Unit.
El rodatge principal va començar l'octubre de 2020.

## Referències

* ↑ D'Alessandro, Anthony. «Sony Pictures Classics Acquires Mark Rylance & Sally Hawkins Movie ‘The Phantom Of The Open’» (en anglès americà). Deadline, 27-07-2021. [Consulta: 27 juliol 2021].
* ↑ , 28-07-2010.
* ↑ «The Phantom of the Open». Goita què fan, ara!. [Consulta: 17 març 2023].
* ↑ El gran Maurice a la Base de dades de cinema en català
* ↑ «El gran Maurice». ésAdir. [Consulta: 9 novembre 2022].
* ↑ Dalton, Ben. «BFI London Film Festival unveils 2021 programme for “full force” hybrid edition» (en anglès). ScreenDaily, 07-09-2021. [Consulta: 12 setembre 2021].
* ↑ «The Phantom of the Open review – in praise of the world’s worst sportsman». The Guardian, 20-03-2022 [Consulta: 21 març 2022].
* ↑ D'Alessandro, Anthony. «Sony Pictures Classics Acquires Mark Rylance & Sally Hawkins Movie 'The Phantom Of The Open'». Deadline Hollywood, 27-07-2021. [Consulta: 28 juliol 2021].
* ↑ Grobar, Matt. «‘The Phantom Of The Open’: Sony Pictures Classics Sets Release Date For Golf Comedy Starring Mark Rylance, Sally Hawkins & Rhys Ifans». Deadline Hollywood, 31-03-2022. [Consulta: 31 març 2022].
* ↑ «'La gran aventura suïssa' i 'El gran Maurice', les dues estrenes de cinema en català d’aquest divendres». Generalitat de Catalunya. [Consulta: 20 novembre 2022].
* ↑ Richardson, Jay. «Simon Farnaby developing golf film The Phantom Of The Open». Comedy.co.uk, 19-06-2020. [Consulta: 15 octubre 2020].
* ↑ «Maurice Flitcroft: ‘World’s worst golfer’ was quite good, claims son». , 25-10-2021 [Consulta: 21 març 2022].
* ↑ Grater, Tom. «Mark Rylance To Star In Golf Comedy-Drama 'The Fantastic Flitcrofts'; Cornerstone Launching Sales – Cannes». Deadline Hollywood, 19-06-2020. [Consulta: 15 octubre 2020].
* ↑ Wiseman, Andreas. «'The Fantastic Flitcrofts': Sally Hawkins & Rhys Ifans Join Mark Rylance In Comedy-Drama Now Shooting In UK; Movie Sells In Slew Of Int'l Markets». Deadline Hollywood, 15-10-2020. [Consulta: 15 octubre 2020].
* ↑ Daniels, Nia. «Mark Rylance films The Fantastic Flitcrofts». The Knowledge Online, 07-10-2020. [Consulta: 15 octubre 2020].